wickkiey/tamil-wikipedia-markdown huggingface dataset:
# மகரகம



**மகரகம**, இலங்கையின் தலைநகர் கொழும்பின் புறநகர்களில் ஒன்றாகும். இது ஏ-4 நெடுஞ்சாலை வழியே கொழும்பு மத்தியிலிருந்து ஏறத்தாழ 10 கிலோமீட்டர் தொலைவில் அமைந்துள்ளது. இந்நகரம் மகரகம நகரசபையால் நிர்வகிக்கப்படுகிறது. இலங்கைப் போக்குவரத்துச் சபையின் பேருந்து சாலை ஒன்று இங்குள்ளது. இங்கிருந்து பல புறநகர்ப் பகுதிகளுக்கான பேருந்துகள் இயக்கப்படுகின்றன.  

## மகரகம நகரசபைக்குட்பட்ட பிரதேசங்கள்

- மிரிகான
- மடிவல
- தலவத்துகொட
- கொட்டாவ
- பன்னிப்பிட்டிய
- மகரகம்
- கொடிகமுவ

## மக்கட்பரம்பல்
2012 மக்கள்தொகைக் கணக்கெடுப்பின்படி, மகரகம நகரசபைக்குட்பட்ட மக்கள் பரம்பல் பின்வருமாறு அமைந்துள்ளது.  
**align=top| '''இன மத வாரியாக மக்கட்பரம்பல்'''**

| 2012 | சதவீதம் |  |  |
| --- | --- | --- | --- |
| பௌத்தர்கள் | 179,649 | 91.96% |  |
| ரோமன் கத்தோலிக்கர்கள் | 6,582 | 3.37% |  |
| ஏனைய கத்தோலிக்கர்கள் | 3,267 | 1.67% |  |
| இந்துக்கள் | 2,905 | 1.49% |  |
| இசுலாமியர் | 2,765 | 1.42% |  |
| ஏனையோர் | 187 | 0.10% |  |
| மொத்தம் | 195,355 | 100.00% |  |
| சிங்களவர் | 187,363 | 95.90 |  |
| இலங்கைத் தமிழர் | 3,107 | 1.59 |  |
| இலங்கைச் சோனகர் | 1,369 | 0.70 |  |
| பறங்கியர் | 1,343 | 0.68 |  |
| இலங்கை மலாயர் | 1,143 | 0.58 |  |
| இந்தியத் தமிழர் | 529 | 0.27 |  |
| பரதர் | 471 | 0.24 |  |
| செட்டி | 82 | 0.04 |  |
| ஏனையோர் | 16 | 0.00 |  |
| மொத்தம் | 195,355 | 100.00% | } |
# வரக்காப்பொலை

**வரக்காப்பொலை** (*Warakapola*, , *வரக்காப்பொல*), இலங்கையின் கேகாலை மாவட்டத்தில் உள்ள ஒரு நகரம் ஆகும்.. இது ஏ-1 நெடுஞ்சாலையில் கொழும்பிலிருந்து தூரத்திலும் கண்டியிலிருந்து தூரத்திலும் அமைந்துள்ளது. இது வரக்காப்பொலை பிரதேச செயலர் பிரிவில் அமைந்துள்ளது.  

## இங்குள்ள பாடசாலைகள்
- வரக்காப்பொலை பாபுல்ஹசன் மத்திய கல்லூரி
# ஜார்ஜ் விட்டெட்


**ஜார்ஜ் விட்டெட்** (*George Wittet*, 1878-1926) என்பவர் ஒரு இசுகொட்டிய கட்டிடக் கலைஞர் ஆவார். இவர் பெரும்பாலும் பிரித்தானிய இந்தியாவின் பம்பாயில் பணிபுரிந்தார்.  

## வாழ்க்கை வரலாறு

ஜார்ஜ் விட்டெட் 1878 இல் இசுகொட்லாந்தின் பிளேர் அத்தோலில் பிறந்தார். இவர் இசுகொட்லாந்தின் பெர்த்தின் திரு எய்ட்டனிடம் கட்டிடக்கலை பயின்றார். மேலும் இந்தியாவுக்குச் செல்வதற்கு முன்பு எடின்பரோ, யார்க் ஆகிய இடங்களில் பணியாற்றினார்.  

விட்டெட் 1904 இல் இந்தியாவிற்கு வந்து ஜான் பெக்கின் உதவியாளரானார். பின்னர் மும்பையின் கட்டிடக்கலை ஆலோசகராக இருந்தார். இந்தோ-சராசெனிக் கட்டிடக்கலை பாணியின் பரிணாம வளர்ச்சிக்கும் அதன்பின் அது பிரபலமடைந்ததற்கும் இந்த இருவரும் காரணமாக இருந்தனர்.  

மும்பை அரசாங்கத்தின் கட்டிடக் கலை ஆலோசகராக இருந்த விட்டெட், 1917 ஆம் ஆண்டு மே 12 அன்று இந்திய கட்டிடக் கலைஞர் கழகத்தின் முதல் தலைவராக ஒருமனதாக தேர்ந்தெடுக்கப்பட்டார்.  

விட்டெட் மும்பையின் மிகவும் பிரபலமான அடையாளங்களாக உள்ள சில கட்டிமானங்களை வடிவமைத்தார். இவை பின்வருமாறு: சத்ரபதி சிவாஜி மகாராஜ் வாஸ்து சங்கராலயம், இந்தியாவின் நுழைவாயில், அறிவியல் நிறுவனம், தோபிதாலாவில் உள்ள சிறிய வழக்குகளுக்கான நீதிமன்றம், வாடியா மகப்பேறு மருத்துவமனை, பாம்பே இல்லம், கிங் எட்வர்ட் நினைவு மருத்துவமனை, கிராண்ட் ஓட்டல், பல்லார்ட் தோட்டத்தில் உள்ள கட்டடங்கள் போன்றவை ஆகும்.  

கராச்சியில், கராச்சி துறைமுகப் கழகக் கட்டடத்தை வடிவமைத்தார்.  

ஜான் பெக்குடன் இணைந்து கட்டிடக்கலையில் இந்தோ சரசனிக் பாணியை உருவாக்கிப் பிரபலப்படுத்தினார்.  

இவர் 1926 இல் மும்பையில் கடுமையான வயிற்றுப்போக்கால் இறந்தார். இவரது உடல் செவ்ரி கல்லறையில் அடக்கம் செய்யப்பட்டது.
# பெலகாவி உத்தரா சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 2008 | பைரோஸ் நூருத்தீன் சேத் | இந்திய தேசிய காங்கிரஸ் |  |
| 2013 |  |  |  |
| 2018 | அனில் எஸ். பெனகே | பாரதிய ஜனதா கட்சி |  |
| 2023 | ஆசிப் (ராஜு) சேத் | இந்திய தேசிய காங்கிரஸ் | } |
# பெலகாவி தக்சினா சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 2008 | அபய் பாட்டீல் | பாரதிய ஜனதா கட்சி |
| 2013 | சாம்பாஜி லட்சுமண் பாட்டீல் | சுயேச்சை |
| 2018 | அபய் பாட்டீல் | பாரதிய ஜனதா கட்சி |
| 2023 | } |  |
# பெலகாவி ஊரகம் சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 2008 | சஞ்சய் பி. பாட்டீல் | பாரதிய ஜனதா கட்சி |
| 2013 |  |  |
| 2018 | லட்சுமி ஆர். ஹெப்பால்க்கர் | இந்திய தேசிய காங்கிரஸ் |
| 2023 | } |  |
# சவதத்தி எல்லம்மா சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 2008 | ஆனந்த் (எ) விஸ்வநாத் சந்திரசேகர மாமணி | பாரதிய ஜனதா கட்சி |  |
| 2013 |  |  |  |
| 2018 |  |  |  |
| 2023 | விஸ்வாஸ் வசந்த் வைத்யா | இந்திய தேசிய காங்கிரஸ் | } |
**குறிப்பு**
# பைலஹொங்கலா சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1967 | பி. பி. அண்ணப்பா | இந்திய தேசிய காங்கிரஸ் |
| 1972 | பி. பி. அர்வ்பலி பாட்டீல் | ஸ்தாபன காங்கிரஸ் |
| 1978 | பலேகுந்தர்கி ராமலிங்கப்பா சன்னபசப்பா | இந்திய தேசிய காங்கிரஸ் |
| 1983 |  |  |
| 1985 | கௌஜலகி சிவானந்த் ஹேமப்பா | ஜனதா கட்சி |
| 1989 | ஜனதா தளம் |  |
| 1994 |  |  |
| 1996 | கௌஜலகி மகந்தேஷ் சிவானந்த் |  |
| 1999 | ஐக்கிய ஜனதா தளம் |  |
| 2004 | ஜகதீஸ் விருபாக்சி சன்னப்பா மத்குட் | பாரதிய ஜனதா கட்சி |
| 2008 |  |  |
| 2013 | விஸ்வநாத் இரணகௌடா பாட்டீல் | கர்நாடக ஜனதா பக்‌ஷா |
| 2018 | கௌஜலகி மகந்தேஷ் சிவானந்த் | இந்திய தேசிய காங்கிரஸ் |
| 2023 | } |  |

**குறிப்பு**
# கானாபுரா சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1957 | லட்சுமண் பாலாஜி பிர்ஜே | சுயேச்சை |  |
| 1962 | மகாராஷ்டிர ஏகிகரண சமிதி |  |  |
| 1967 | நீல்கந்த்ராவ் பகவந்த்ராவ் சர்தேசாய் | சுயேச்சை |  |
| 1972 |  |  |  |
| 1978 |  |  |  |
| 1983 | வசந்த்ராவ் பரசுராம் பாட்டீல் |  |  |
| 1985 |  |  |  |
| 1989 | பித்தல்ராவ் வித்தல்ராவ் சவான் |  |  |
| 1994 | அசோக் நாராயண் பாட்டீல் |  |  |
| 1999 |  |  |  |
| 2004 | திகம்பர் யஷ்வந்த்ராவ் பாட்டீல் |  |  |
| 2008 | பிரல்ஹாட் ரெமானி | பாரதிய ஜனதா கட்சி |  |
| 2013 | அர்விந்த் சந்திரகாந்த் பாட்டீல் | சுயேச்சை |  |
| 2018 | அஞ்சலி ஹேமந்த் நிம்பால்க்கர் | இந்திய தேசிய காங்கிரஸ் |  |
| 2023 | வித்தல் சோமன்ன ஹலகேகர் | பாரதிய ஜனதா கட்சி | } |
# கித்தூரு சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1967 | எஸ். பி. மல்லப்பா | இந்திய தேசிய காங்கிரஸ் |  |
| 1972 | ஐ. பி. ஏ. தானப்பகௌடா | ஸ்தாபன காங்கிரஸ் |  |
| 1978 | பர்வத்கௌடா பசன்கௌடா அராவள்ளி பாட்டீல் | ஜனதா கட்சி |  |
| 1983 | இனாம்தார் தானப்பகௌடா பசனகௌடா |  |  |
| 1985 |  |  |  |
| 1989 | பாபகௌடா ருத்ரகௌடா பாட்டீல் | கர்நாடக ராஜ்ஜிய ரைத்த சங்கா |  |
| 1994 | இனாம்தார் தானப்பகௌடா பசனகௌடா | இந்திய தேசிய காங்கிரஸ் |  |
| 1999 |  |  |  |
| 2004 | சுரேஷ் சிவருத்ரப்பா மரிகல் | பாரதிய ஜனதா கட்சி |  |
| 2008 |  |  |  |
| 2013 | இனாம்தார் தானப்பகௌடா பசனகௌடா | இந்திய தேசிய காங்கிரஸ் |  |
| 2018 | தொட்டகௌடர் மகாந்தேஷ் பசவந்தரே | பாரதிய ஜனதா கட்சி |  |
| 2023 | பாபாசாகேப் பாட்டீல் | இந்திய தேசிய காங்கிரஸ் | } |
# குலபிரபாவதி


**குலபிரபாவதி** ( *Kulaprabhavati*) 6ஆம் நூற்றாண்டில் பூனானின் அரசியாக இருந்தவர் (இன்றைய கம்போடியா 514 முதல் 517 வரை  

## சுயசரிதை
கம்போடியாவில் புகழ்பெற்ற ராணி சோமாவுக்குப் பிறகு இறுதி அரசியல் அதிகாரத்தின் தன்னாட்சி அதிகாரம் பெற்றவர் என்று குறிப்பிடப்பட்ட முதல் ராணி ஆவார்.  

கம்போடிய வரலாற்றில் முதல் வரலாற்று சான்றளிக்கப்பட்ட கெமர் பேரரசின் முன்னோடியான பூனான் இராச்சியத்தின் மன்னர்களில் ஒருவரான செயவர்மன் கௌண்டின்யனை திருமணம் செய்து கொண்டார். குலபிரபாவதி ஒரு கல்வெட்டில் 'பெரிய ராணி என்றும், மன்னன் செயவர்மனின் முக்கிய மனைவி' என்றும் குறிப்பிடப்படுகிறார். மேலும் வைணவ சமயத்திற்கு அடித்தளம் அமைத்தவர் என்றும் ஒரு கல்வெட்டில் பதிவு செய்யப்பட்டு உள்ளது.  

லியாங்கின் சீனக் கணக்கான *ஹிஸ்டரி ஆஃப் தி லியாங்கில்* 514 இல் பூனானின் மன்னன் செயவர்மன் இறந்ததாகவும், 'ஒரு காமக்கிழத்தியின் மகனான ருத்ரவர்மன், முறையான மனைவியின் மகனான தனது இளைய சகோதரனைக் கொன்று, அரியணை ஏறினான்' என்றும் கூறுகிறது.  

517 ஆம் ஆண்டில், மன்னர் ருத்ரவர்மன் தனது முதல் தூதுவர்களை சீனாவுக்கு அனுப்பினார். மேலும், சீனப் பேரரசரால் பூனான் மன்னராக அங்கீகரிக்கப்பட்டார். மன்னன் செயவர்மனின் மரணம், மன்னன் ருத்ரவர்மனுக்கும் அவனது மாற்றாந்தாய் ராணி குலபிரபாவதிக்கும் இடையே மூன்றாண்டு கால வாரிசுப் போரில் விளைந்ததாகத் தோன்றுகிறது. ஆனால் சீனர்கள் இதைப் பதிவு செய்திருக்க மாட்டார்கள். ஏனெனில் பெண் மன்னர்கள் என்பது சீனப் பேரரசி வு ஜெடியன் பதவிக்கு வருவதற்கு முன்பு சாத்தியமில்லாத ஒன்றாக இருந்தது. ஒரு நூற்றாண்டுக்குப் பிறகு பதவிக்கு வரவிருக்கும் ஜெயதேவி வரை கம்போடியாவின் கடைசி பெண் ஆட்சியாளராக இவர் இருந்தார்.
# கம்போடிய இராசலட்சுமி


**கம்போடிய இராசலட்சுமி** அல்லது **கம்போஜ இராஜலட்சுமி** எனும் **மகாராணி இராசலட்சுமி** (ஆங்கிலம்: *Kambuja Raja Lakshmi* அல்லது *Queen Kambuja Raja Lakshmi*; கெமர்: កំបុជរាចាឡាកស្មី; தாய் மொழி: *กัมพุชราชลักษมี*) என்பவர் கெமர் பேரரசை (*Khmer Empire*) சார்ந்த சென்லா இராச்சியத்தின் (*Chenla Kingdom*) சிரேத்தபுரம் (*Shreshthapura*) எனும் நிலப்பகுதியை ஆட்சி செய்த ஒரு புகழ்பெற்ற இராணி ஆவார்.  

மகாராணி கம்போடிய இராசலட்சுமி, கி.பி. 575 முதல் கி.பி. 580 வரை சென்லா இராச்சியத்தை ஆட்சி செய்தவர். இவரின் ஆட்சிக் காலத்தின் பெருமைகள் கம்போடியாவின் புராணக் கதைகளிலும் சித்தரிக்கப் படுகின்றன.  

## பொது

சென்லா இராச்சியத்தின் மன்னன் சிரேத்தவர்மனின் (*King Sreshthavarman*) மகளான கம்போடிய இராசலட்சுமி ஓர் இளவரசி ஆவார். மன்னன் சிரேத்தவர்மன் சிரேத்தபுரத்தின் (*Shreshthapura*) மன்னனாகவும் அறியப் படுகிறார்.  

கம்போடிய இராசலட்சுமி, அவரின் தாயாரின் வழியாக சென்லா அரச வம்சத்தின் பழைமையான வம்சாவளியைச் சேர்ந்தவர். 575-ஆம் ஆண்டில் கம்போடிய இராசலட்சுமி வீர வர்மன் மன்னனுக்குப் பின் ஆட்சிக்கு வந்தவர்.  

### முதலாம் பவவர்மன்

கம்போடிய இராசலட்சுமிக்குப் பிறகு அவரின் கணவர் முதலாம் பவவர்மன் (*Bhavavarman I*) அரியணை ஏறினார். இருப்பினும், கம்போடிய இராசலட்சுமியின் ஆட்சிக்கான சமகால சான்றுகள் எதுவும் இதுவரையில் கிடைக்கவில்லை.
# ராணி சோமா


**சோமா** ( *Soma* ) பூனான் இராச்சியத்தின் ஆட்சியாளராகவும் கம்போடியாவின் முதல் அரசியாகவும் பரவலாகக் கருதப்பட்டார் (கி. 1 ஆம் நூற்றாண்டு ஆட்சி செய்தார்). கம்போடியாவின் முதல் பெண் தலைவருமான இவர் முதலாம் கௌண்டின்யனின் ("ஹன்டியன்" அல்லது "பிரே தோங்" என்றும் அழைக்கப்படுகிறார்) மனைவியுமாவார். இவர் **சோமா** (இந்தியா), லியூயி ( சீனா), லியூ தீப் (வியட்நாம்), நியாங் நெக் (கெமர்) என அறியப்படுகிறார்.  

ராணி சோமா மற்றும் அவரது கணவர் முதலாம் கௌண்டின்யன் கெமர் புராணத்தில் "பிரே தோங் (கௌண்டின்யன்) மற்றும் நியாங் நெக் (சோமா)" என்று அறியப்படுகிறார்கள். காங் தை மற்றும் ஜு யிங் ஆகிய இரண்டு சீனத் தூதர்களின் அறிக்கைகளின்படி, பூனான் மாநிலம் பண்டைய கலிங்கத்தைச் சேர்ந்த கௌண்டின்யன் என்ற இந்திய பிராமண வணிகரால் நிறுவப்பட்டது.  
## புராணக் கதை
புராணங்களின்படி, உள்ளூர் நாகக் குலத்தலைவரின் மகள் சோமா தலைமையிலான கடற்கொள்ளையர்களால் இந்திய வணிகக் கப்பல் தாக்கப்பட்டது. கௌண்டின்யன் தலைமையிலான வணிகர்கள் குழு மீண்டும் போராடி தாக்குதல் நடத்தியவர்களைத் தடுத்தனர். ஆனால் கப்பல் சேதமடைந்தது. மேலும் பழுதுபார்ப்பதற்காகக் கடற்கரைக்கு வந்தது. இந்தியர்கள் இரண்டாவது தாக்குதலைப் பற்றி எச்சரிக்கையாக இருந்தனர். ஆனால் இளவரசி சோமா கௌண்டின்யனின் துணிச்சலால் ஈர்க்கப்பட்டு அவரைப் திருமணம் செய்து கொண்டார். இவர்கள் இணைந்தது அரச வம்சத்தின் அடித்தளத்திற்கு வழிவகுத்தது. இது பூனானின் அரச வம்சமாக மாறியது. இது பல தலைமுறைகளாக இப்பகுதியை ஆட்சி செய்யும் மற்றும் அரச சட்டப்பூர்வமும் ராச்சியத்தில் பெண்கள் அரசாளும் வரிசையும் தொடங்கியது. கெமர் பேரரசின் சகாப்தத்தில் இந்த வரலாற்று மாய சங்கம் அங்கோர் அரசவை விழாக்களில் முக்கிய அங்கமாக இருந்தபோது, ஆயிரம் ஆண்டுகளுக்குப் பிறகு பாம்பு ( நாகம் ) கெமர் உருவப்படத்தின் முக்கியப் பகுதியாக மாறியதற்கான காரணத்தையும் இது விளக்குகிறது .
# கயாமத் சே கயாமத் தக்



***கயாமத் சே கயாமத் தக்*** (*Qayamat Se Qayamat Tak)*, ***QSQT*** என்ற ஆரம்ப எழுத்து என்றும் அழைக்கப்படுகிறது, இது 1988 ஆம் ஆண்டு வெளியான இந்திய இந்தி மொழி காதல் இசைத் திரைப்படமாகும், இது மன்சூர் கான் இயக்கியது, நசீர் உசைன் எழுதி தயாரித்து, அமீர் கான் முக்கிய வேடங்களில் ஜூஹி சாவ்லாவுடன் நடித்தார். இந்தத் திரைப்படம் 29 ஏப்ரல் 1988 அன்று வெளிவந்து வசூல்ரீதியாக பெரும் வெற்றியைப் பெற்றது, அமீர்கான் மற்றும் ஜூஹி சாவ்லாவை முன்னணி நட்சத்திரங்களாக மாற்றியது.  

படத்தின் கதைக்களம் *லைலா மற்றும் மஜ்னு*, *ஈர் ராஞ்சா*, மற்றும் *ரோமியோ ஜூலியட்* போன்ற உன்னதமான சோகமான காதல் கதைகளில் நவீன கால வடிவத்தை எடுத்துக் கொண்டது. பாலிவுட்டில் "காதல் இசை வகை திரைபடத்தைப் புதுப்பித்த" இத்திரைப்படம் பாலிவுட் வரலாற்றில் ஒரு மைல்கல்லாக இருந்ததோடு 1990 களில் பாலிவுட்டில் இசைக்கு முக்கியத்துவமளித்த காதல் படங்களுக்கான ஒரு மாதிரியை அமைத்தது எனலாம். மஜ்ரூஹ் சுல்தான்புரி எழுதிய பாடல்களுடன், ஆனந்த்-மிலிந்த் இசையமைத்த படத்தின் ஒலிப்பதிவு சம அளவில் வெற்றி பெற்றது, 1980களில் 8 மில்லியனிற்கும் மேற்பட்ட எண்ணிக்கையில் அதிகம் விற்பனையான பாலிவுட் இசைத்தொகுப்புகளுள் ஒன்றாக ஆனது.மேலும் "பாப்பா கெஹ்தே ஹைன்" இந்த இசைத் தொகுப்பின் மிகவும் பிரபலமான பாடலாகும். இந்த இசையொலிப்பதிவு ஆனந்த்-மிலிந்த், மற்றும் இந்தியாவின் முன்னணி இசைத்தட்டு நிறுவனங்களில் ஒன்றான டி-சீரிஸின் தொழில் வாழ்க்கைக்கு ஒரு திருப்புமுனையாக அமைந்தது.  

36 வது தேசிய திரைப்பட விருதுகளில், *கயாமத் சே கயாமத் தக்,* முழுமையான பொழுதுபோக்கினை வழங்கும் சிறந்த பிரபலமான திரைப்படத்திற்கான தேசிய திரைப்பட விருதை வென்றது. 34 வது ஃபிலிம்பேர் விருதுகளில், திரைப்படம் 11 பிரிவுகளில் பரிந்துரைகளைப் பெற்றது. சிறந்த திரைப்படம், சிறந்த இயக்குநர் (மன்சூர்), சிறந்த ஆண் அறிமுகம் (அமீர்) மற்றும் சிறந்த பெண் அறிமுகம் (சாவ்லா) உட்பட முன்னணி 8 விருதுகளை வென்றது. *இண்டியாடைம்ஸ் மூவீஸ்,* "பார்க்க வேண்டிய முதல் 25 பாலிவுட் படங்களில்" இத்திரைப்படத்தை தரவரிசைப்படுத்துகிறது.  

## தயாரிப்பு
இத்திரைப்படம் நசீர் உசைனின் மகனான மன்சூர் கான் இயக்குநராக அறிமுகமான முதல் திரைப்படமும் மன்சூரின் மைத்துனரான அமீர் கான் கதாநாயகனாக அறிமுகமான முதல் திரைப்படமுமாகும். இத்திரைப்படமானது பெற்றோரின் எதிர்ப்பினால் திருப்பிச்செலுத்தப்படாத காதலை விளக்கும் ஒரு நவீன காதல் திரைப்படமாகும். இத்திரைப்படத்தில் அமீர் கான் ஒரு வசீகரத் தோற்றம் கொண்ட பக்கத்து வீட்டுப் பையனைப் போல் காட்சியளிக்கும் நாயகனாக பாத்திரமாக்கப்பட்டுள்ளார். இத்திரைப்படத்தின் கதையானது ஒரு நவீன லைலா-மஜ்னு, *ஈர் ராஞ்சா* மற்றும் *ரோமியோ ஜூலியட்* கதையைப் போன்றது எனலாம்.  

அமீரை முன்னணி நடிகராக அறிமுகம் செய்ய தனது தந்தை நசீர் விரும்பியதை நினைவு கூர்ந்த மன்சூர், அவரது தொலைக்காட்சித் தொடர் ஒன்றைப் பார்த்த பிறகு மன்சூர் படத்தை இயக்குவார் என்று உறுதியாக நம்பினார். இத்திரைப்படத்திற்கு நஃப்ரத் கே வாரிஸ் என்ற பெயரே முதலில் சூட்டப்பட்டிருந்தது. பின்னர் கயாமத் சே கயாமத் தக் என்று மறு பெயரிடப்பட்டது.
# பிரவீணா சாலமன்

**பிரவீணா சாலமன்** (*Praveena Solomon*), இந்தியா<nowiki/>வின் தமிழ்நாட்டை<nowiki/>ச் சேர்ந்த சமூக சேவகரும், சென்னை<nowiki/>யின் மிக பழமையானதும் பரபரப்புமான *வேலங்காடு தகன மைதானத்தின்* மேலாளருமாவார்.  

சென்னையை மையமாகக் கொண்டு இயங்கி வரும் **இந்திய சமூக நல அமைப்பு** என்ற தன்னார்வ தொண்டு நிறுவனத்தில் இணைந்து சமூக சேவை செய்து வந்த பிரவீணா, 2014ஆம் ஆண்டிலிருந்து வேலங்காடு சுடுகாட்டின் மேலாளராக இருந்து வருகிறார்  

## கல்வி
பிரவீணா, சென்னை பல்கலைக்கழகத்தில் ஆங்கில இலக்கிய பட்டம் பெற்றுள்ள பட்டதாரி ஆவார். மேலும் செவிலியர் படிப்பையும் பயின்றுள்ளார். இந்திய சமூக நல அமைப்பின் செயல்பாடுகளை பற்றி பத்திரிகையில் படித்து, அதன் மூலம் கவரப்பட்டு தொண்டு நிறுவனத்தில் இணைந்து பதினைந்து ஆண்டுகளுக்கும் மேலாக பின்தங்கிய குழந்தைகள் மற்றும் பாலியல் தொழிலாளர்களுக்கு கல்வி கற்பிக்கும் பணியை செய்துவருகிறார்.  

## தொழில்
மார்ச் 2014ஆம் ஆண்டில், நூற்றாண்டுகள் பழமையானதும் சென்னை நகரின் மையப்பகுதியில் அமைந்துள்ளதுமான வேலங்காடு தகன இடத்தோடு சேர்ந்து முப்பத்து எட்டு சுடுகாடுகளை பொறுப்பேற்று  நடத்துவதற்கான ஒப்பந்தத்தை இவர் பணியாற்றும் தொண்டு நிறுவனம் சென்னை மாநகராட்சியிடமிருந்து பெற்றது. இதனடிப்படையில் வேலங்காடு சுடுகாட்டின் பராமரிப்பாளராக பிரவீணா நியமிக்கப்பட்டுள்ளார். இந்திய மத, சமூக கலாச்சார விதிகளின் படி ஒரு பெண் சுடுகாட்டிற்குள் வருவதே தவிர்க்க கூடியது. ஆனால் அதற்கு மாறாக பிரவீணா ஒரு சுடுகாட்டின் மேலாளராக பொறுப்பேற்று நடத்துவதை ஆரம்பத்தில், உள்ளூர் மக்கள் வித்தியாசமாகவும், எதிர்ப்பு கண்ணோட்டத்துடனும் பார்த்துள்ளனர்.  

படிப்படியாக, காவல்துறையினரின் ஆதரவு மற்றும் இவரது சொந்த முயற்சியின் காரணமாக இந்த சுடுகாட்டின் ஒட்டுமொத்த அமைப்பையே ஒரு பூங்காவைப் போல மாற்றினார். இதனை கண்டுணர்ந்த பொதுமக்களும் இப்போது இவருக்கு உதவியாகவும் கரிசனையோடும் நடந்து கொண்டுள்ளனர். இவரின் மேலாண்மையின் கீழ், இந்த சுடுகாடு, பல்வேறு நவீன வசதிகளை பெற்றும், சுத்தமாகவும் சுகாதாரமாகவும் பராமரிக்கப்பட்டு வருகிறது.  

ஒரு சுடுகாட்டினை பொறுப்பேற்று நடத்துவது முழுக்க ஆண்களின் வேலை என்று கருதப்பட்ட நிலையில் பிரவீணா அந்த கருத்தினை உடைத்து முதன்முறையாக, சிறப்பாக செயல்பட்டு வருவது குறிப்பிடத்தக்கது.  

இத்தகைய துணிச்சலான செயலுக்காக, இந்தியக் குடியரசுத் தலைவர் மாளிகையில் 2018ஆம் ஆண்டிக்கு நடைபெற்ற விழாவில், பெண்கள் மற்றும் குழந்தைகள் நலத்துறை அமைச்சரான மேனகா காந்தியிடம், 'முதல் பெண்கள்' என்ற விருதை பெற்றுள்ளார். இந்த விருது அந்தந்த துறைகளில் சிறந்து விளங்கும் பெண்களை அங்கீகரிக்கும் வகையில் வழங்கப்படுகிறது.
# முகமது அபீப்


**முகமது அபீப்** (*Mohammad Habib*, 1895-1971) என்பவர் ஒரு இந்திய வரலாற்றாளர் ஆவார். இவர் அலிகார் முஸ்லிம் பல்கலைக்கழகத்தில் பணிபுரிந்தார். இந்திய விடுதலைப் போராட்டத்தில் ஈடுபட்ட இவர் காந்தி, ஜவகர்லால் நேரு இருவருடனும் ஒரு கூட்டாளியாக இருந்தார்.  

இவர் 1967 இந்திய குடியரசு துணைத்தலைவர் தேர்தலில் வேட்பாளராக போட்டியிட்டார். ஆனால் இவர் வி. வி. கிரியிடம் தோல்வியடைந்தார். சுயேச்சை வேட்பாளராகப் போட்டியிட்ட அபீப் 28.55% வாக்குகளைப் பெற்றார்.  

## ஆரம்ப வாழ்க்கையும், கல்வியும்
அபீப் லக்னோவில் வழக்கறிஞராக இருந்த முகமது நசீமின் என்பவரின் மகனாகப் பிறந்தார். இவரது மனைவி சோகைலா தியாப்ஜி மகாத்மா காந்தியின் குறிப்பிடத்தக்க சீடரான அப்பாஸ் தியாப்ஜியின் மகள் ஆவார். இவர்களது மகன்களான கமல் அபீப், இர்பன் அபீப் ஆகியோராவர். இவர்கள் அலிகார் முஸ்லீம் பல்கலைகழகத்தில் வரலாற்றுத் துறை தகைமைப் பேராசிரியராக உள்ளனர்.  

அபீப் முகமது ஆங்கிலோ ஓரியன்டல் பள்ளி மற்றும் கல்லூரியில் (தற்போது அலிகர் முஸ்லிம் பல்கலைக்கழகம்) படித்தார். 1916இல் அலகாபாத் பல்கலைக்கழகத்தின் இளங்கலை தேர்வில் முதலிடம் பெற்றார். முகமது ஆங்கிலோ ஓரியண்டல் கல்லூரி பின்னர் அலகாபாத் பல்கலைக்கழகத்துடன் இணைக்கபட்டது. அதன் பின்னர் உயர் படிப்பிற்காக ஆக்ஸ்போர்டில் உள்ள புதிய கல்லூரிக்குச் சென்றார். இவர் ஒரு முறை ஆக்ஸ்போர்டு மஜ்லிஸின் தலைவராக இருந்தார்.  

ஆக்ஸ்போர்டில் தான் இவர் தேசியவாதத்தில் மீது பற்று கொண்டார். இவரது தாராளவாத எண்ணம் கொண்ட ஆசிரியரான எர்னஸ்ட் பார்கரின் கருத்துக்கள், சரோஜினி நாயுடுவுடனான சந்திப்பு மேலும் இவர் இங்கிலாந்தில் தங்கியிருந்த காலத்தில் லண்டனுக்குச் சென்ற மௌலானா முகமது அலியின் அனுசரணை ஆகியவை அவரது சிந்தனையை வடிவமைத்தன. முகமது அலியின் அழைப்பின் பேரில், இவர் ஜாமியா மில்லியா இஸ்லாமியாவில் கற்பிப்பதற்காக இந்தியா திரும்பினார். ஆனால் வெளிப்படையாக அதன் ஊழியர்களில் ஒருவராக இருக்கவில்லை. 1922 இல் ஒத்துழையாமை இயக்கம் நிறுத்தப்பட்டபோது, புதிதாக சலுகை பெற்ற அலிகார் முஸ்லீம் பல்கலைக் கழகத்தில் பேராசிரியராக நியமனம் பெற்றார்.  

## இறப்பு
இவர் 1971 இல் இறந்தார்.  

## மரபு
அலிகார் முஸ்லீம் பல்கலைக்கழகத்தின் ஒரு கட்டடத்துக்கு முகமது ஹபீப் ஹால் என 1972 இல் இவரது பெயரிடப்பட்டது. இதில் சக்ரவர்த்தி விடுதி, உமருதீன் விடுதி ஐதர் கான் விடுதி என மூன்று விடுதிகள் உள்ளன.  

## தேர்ந்தெடுக்கப்பட்ட வெளியீடுகள்
- A Comprehensive History of India: The Delhi Sultanate (A.D. 1206-1526) (general editor with K. A. Nizami)
- *Hazrat Amir Khusrau of Delhi.* 1st Pakistan ed. Lahore : Islamic Book Service [1979].
- *Hazrat Nizamuddin Auliya: hayat aur talimat.*Dihli : Shubah-yi Urdu, Dihli Yunivarsiti, [1972] University of Delhi. Dept. of Urdu. Silsilah-i matbuat-i Shubah-yi Urdu [1970].
- *The political theory of the Delhi sultanate* (including a translation of Ziauddin Barani's Fatawa-i Jahandari, ...) Allahabad, Kitab Mahal [1961].
- *Politics and society during the early medieval period: collected works of Professor Mohammad Habib* / edited by Khaliq Ahmad Nizami. New Delhi : People's Pub. House [1974–1981].
- ''Some aspects of the foundation of the Delhi Sultanat [sic]. Delhi, Dr. K. M. Ashraf Memorial Committee; [sole distributors: Kalamkar Cooperative, 1968] Dr. K. M. Ashraf memorial lecture, 1966
- *Sultan Mahmud of Ghaznin. 2d ed.*Delhi, S. Chand [1967].
# சுசோபன் சர்க்கார்


**சுசோபன் சந்திர சர்க்கார்** (*Susobhan Chandra Sarkar*, 1900-1982) என்பவர் ஒரு இந்திய வரலாற்றாசிரியர்.  

## பின்னணியும், கல்வியும்
சுரேஷ் சந்திர சர்காரின் மகனான சுசோபன் சந்திர சர்க்கார், டாக்காவின் பிரம்மோ குடும்பத்தில் பிறந்தார். இவர் டாக்கா கல்லூரிப் பள்ளியில் பயின்றார். கல்கத்தாவில் உள்ள மாநிலக் கல்லூரியில் வரலாறு படித்தார். பின்னர் 1923 முதல் 1925 வரை ஆக்ஸ்போர்டில் உள்ள ஜீசஸ் கல்லூரியில் உயர் கல்வியைப் பயின்றார். இவரது மகள்களான சிப்ரா சர்க்கார் கல்கத்தா ஜாதவ்பூர் பல்கலைக்கழகத்தில் வரலாற்றுப் பேராசிரியராகவும், சுமித் சர்க்கார் டெல்லி பல்கலைக்கழகத்தில் வரலாற்றுப் பேராசிரியராகவும் இருந்தனர்.  

## தொழில்
இந்தியா திரும்பிய இவர் தாக்க பல்கலைக்கழகத்தில் வரலாற்று விரிவுரையாளராக பணியில் இணைந்தார். பின்னர் 1927 இல் கல்கத்தா பல்கலைக்கழகத்தில் வரலாற்று உயர்நிலை விரிவுரையாளராக நியமிக்கப்பட்டார். 1920 களில் விஸ்வபாரதி, சாந்திநிகேதனின் நிறுவனரான ரவீந்திரநாத் தாகூரின் மேற்பார்வையின் கீழ் அதன் நிர்வாகத்தில் ஈடுபட்டார். 1932 இல், கல்கத்தாவில் உள்ள மாநிலக் கல்லூரியில் வரலாற்றுப் பேராசிரியராக நியமிக்கப்பட்டார். அறிவியல் மற்றும் கலைப் பிரிவுகளில் இருந்து தலைமுறை தலைமுறையாக மாணவர்களை ஊக்கப்படுத்திய கல்லூரியின் நீண்டகாலப் பேராசிரியராக இவர் நினைவுகூரப்படுகிறார்.  

இவர் 1956 இல் ஜாதவ்பூர் பல்கலைக்கழப் பேராசிரியராகப் பணியாற்றினார். 1961 முதல் 1967 வரை தனது இறுதிப் பணிக்காலத்தில் கல்கத்தா பல்கலைக்கழகத்திற்குத் திரும்பினார்.  

சர்க்காரின் பணிகளில் மார்க்சிய, கிராம்சியன் கருத்துக்கள் தாக்கம் செலுத்தியது. இவர் நவீன ஐரோப்பாவின் வரலாற்றைக் கற்பித்தார். குறிப்பாக பிரிட்டனில் அரசியலமைப்பு வரலாற்றின் வளர்ச்சி மற்றும் மேற்கு ஐரோப்பாவில் அரசியல் சிந்தனை ஆகியவற்றைக் கற்பித்தார். வங்காள மறுமலர்ச்சியைப் பற்றியும் 1930களில் இருந்து எழுதினார். *வங்காள மறுமலர்ச்சி பற்றிய அவரது குறிப்புகள்* தேசியவாத இந்திய வரலாற்றில் ஆர்வத்தைத் தூண்டின. இந்தியப் பொதுவுடைமைக் கட்சியின் தேர்தல் அறிக்கையையும் அவர் எழுதினார்.  

## மரபு
பச்சிம்பங்கா இதிகாஸ் சம்சாத், கொல்கத்தாவின் மாநிலப் பல்கலைக்கழகத்துடன் (முந்தைய பிரசிடென்சி கல்லூரி) இணைந்து 1994 ஆம் ஆண்டு முதல் சர்க்காரின் நினைவாக விரிவுரைத் தொடரை நடத்தி வருகிறது.
# மகிபதிவர்மன்


**மகிபதிவர்மன்** அல்லது **மகிபதிவன்** (ஆங்கிலம்: *Mahipativarman* அல்லது *Mahipativam*; கெமர்: ព្រះអង្គម្ចាស់ មហិទ្ធិវរ្ម័ន; தாய் மொழி: *มหิปติวรมัน*) என்பவர் கெமர் பேரரசை (*Khmer Empire*) சார்ந்த சென்லா இராச்சியத்தின் (*Chenla Kingdom*) அரசர் ஆவார். சென்லா இராச்சியம் தற்போது கம்போடியாவில் ஒரு பகுதியாக உள்ளது.  

மகிபதிவர்மன் மன்னன், வியாதபுரம் (*Vyathapura*) எனும் அரச குடும்பத்தின் வழித்தோன்றல் ஆகும். மகிபதிவர்மனின் தந்தையார் பெயர் முதலாம் இராசேந்திரவர்மன் (*Rajendravarman I*). தாயாரின் பெயர் நிருபத்தேந்திரதேவி (*Nrpendradevi of Sambhupura*).  

## முதலாம் யசோவர்மன்

மகிபதிவர்மனின் மனைவியின் பெயர் இராசேந்திரதேவி (*Rajendra Devi*). இவர்களின் மகளின் பெயர் இந்திராதேவி (*Indra Devi*).  

இந்திராதேவி; முதலாம் இந்திரவர்மன் எனும் கம்போடிய மன்னனைத் திருமணம் செய்து கொண்டார். இந்திராதேவி - முதலாம் இந்திரவர்மன் இணையருக்குப் பிறந்த மகன் முதலாம் யசோவர்மன் (*Yasovarman I*). அந்த வகையில் இந்திராதேவி; வியாதபுரம் (*Vyathapura*); சம்புபுரம் (*Shambhupura*) ஆகிய அரச குடும்பங்களின் வழித்தோன்றல் ஆகும்.  

### சென்லா உள்நாட்டுக் குழப்பங்கள்

8-ஆம் நூற்றாண்டில் பற்பல உள்நாட்டுப் போர்களினால் சென்லா இராச்சியம் அரசியல் ரீதியாக நிலையற்றதாக இருந்தது. இந்தப் போர்ப் பிரச்சனைகளும் மோதல்களும்; சென்லாவின் சில சிறிய பகுதிகளையும்; சில மாநிலங்களையும் தடுமாறச் செய்து பலகீனப்படுத்தின.  

இந்தக் கட்டத்தில் ஜாவாவில் இருந்து சைலேந்திர ஜாவானியர்கள் (*Sailendra Javanese*) சென்லா மீது படையெடுத்தனர். 787-ஆம் ஆண்டில் சைலேந்திரர்கள் மத்திய கம்போடியாவின் திரலாச்சு (*Tralach Island*) தீவைக் கைப்பற்றினர். அத்துடன் அன்னாம் (*Annam*) மற்றும் சம்பா கடற்கரைகளை ஆக்கிரமித்தனர்.  

### சம்புபுரம் சூறையாடல்

பின்னர் அவர்கள் சம்புபுரம் (*Shamphoupur*) நகரத்தின் மீது படையெடுத்தனர். அவர்கள் சம்புபுரம் நகரத்தை கொள்ளையடித்து எரித்து அழித்தார்கள். அவர்கள் விரும்பியபடி மக்களைக் கொன்றார்கள்.  

இந்த நேரத்தில் சைலேந்திர ஜாவானியர்கள் சிலரைப் பிடித்து அவர்களின் தலைகளைக் கொய்தனர். இவர்களை எதிர்த்துப் போராடும் போது மகிபதிவர்மன் பிடிபட்டு அவரின் தலை துண்டிக்கப்பட்டது. அத்துடன் அவரின் தலை ஜாவாவிற்கு கொண்டு செல்லப்பட்டது.  

பின்னர், சைலேந்திரர்கள் கம்போடியாவின் சென்லா பகுதிகளையும் தங்கள் கட்டுப்பாட்டிற்குள் கொண்டு வந்தனர். இருப்பினும் கி.பி. 802-ஆம் ஆண்டில் கெமர் மன்னர் இரண்டாம் செயவர்மன் சென்லாவை விடுவித்தார்.
# நேபாள ராணி கோமல்

**நேபாள ராணி கோமல்** ( *Queen Komal of Nepal* ) (பிறப்பு 18 பிப்ரவரி 1951) நேபாள ராச்சியத்தின் முன்னாள் மன்னர் ஞானேந்திராவின் மனைவியாவார். 28 மே 2008 அன்று முடியாட்சி ஒழிக்கப்படுவதற்கு முன்பு நேபாளத்தின் கடைசி ராணி மனைவியாக இருந்தார்.  

## வாழ்க்கை
கோமல், காட்மாண்டுவிலுள்ள பாக்மதியில் ராணா குடும்பத்தில் கேந்திரா சம்சர் ஜங் பகதூர் ராணா (1927-1982) மற்றும் அவரது மனைவி சிறீ ராஜ்ய லட்சுமி தேவி ஷா (1928-2005) ஆகியோரின் மகளாகப் பிறந்தார். ஜவலகேல் செயின்ட் மேரிஸ் பள்ளி, இந்தியாவின் குர்சியோங் செயின்ட் ஹெலன் கான்வென்ட், காட்மாண்டுவின் கலாநிதி சங்கீத மகாவித்யாலயா, ஆகியவற்றில் கல்வி பயின்றார்.  
## பதவி
கோமலின் மூத்த சகோதரி ஐஸ்வர்யா ஞானேந்திராவின் சகோதரரான நேபாள மன்னர் பிரேந்திராவை மணந்தார். ஜூன் 1, 2001 அன்று நடந்த நேபாள அரசகுடும்பத்தினர் படுகொலையில் ஐஸ்வர்யா கொல்லப்பட்டார். அரண்மனையில் நடந்த துப்பாக்கிச் சூட்ட்டின் விளைவாக கோமல் குண்டு காயம் அடைந்து நான்கு வாரங்கள் மருத்துவமனையில் அனுமதிக்கப்பட்டு பின்னர் குணமடைந்தார்.  

படுகொலையின் விளைவாக, கோமலின் கணவர் ஞானேந்திரா, மன்னர் பிரேந்திரா, பட்டத்து இளவரசர் திபெந்திரா, இளவரசர் நீரஜன் ஆகியோரின் மரணத்தைத் தொடர்ந்து அரியணை ஏறினார்.  

கோமலின் தங்கை பிரேக்ஷ்யாவும் ஷா வம்சத்தில் திருமணம் செய்துகொண்டார். ஞானேந்திரா மற்றும் அரண்மனைப் படுகொலையில் கொல்லப்பட்ட பிரேந்திராவின் சகோதரர் இளவரசர் திரேந்திரா ஆகியோரை மணந்தார். அவர்கள் 1991 இல் விவாகரத்து செய்தனர். இளவரசி பிரேக்ஷ்யா 12 நவம்பர் 2001 அன்று ஒரு உலங்கு வானூர்தி விபத்தில் கொல்லப்பட்டார்.  

ராணி கோமல் தனது இரண்டாவது உறவினரான நேபாள இளவரசர்  
ஞானேந்திராவை 1 மே 1970 அன்று காட்மாண்டுவில் திருமணம் செய்தார். இவர்களுக்கு இரண்டு குழந்தைகள் உள்ளனர்:  

## மன்னராட்சி ஒழிப்பு
நேபாள பாராளுமன்றம் 28 டிசம்பர் 2007 அன்று முன்னாள் மாவோயிச கிளர்ச்சியாளர்களுடனான சமாதான ஒப்பந்தத்தின் ஒரு பகுதியாக 270-3 முடியாட்சியை ஒழிப்பதற்கு ஆதரவாக வாக்களித்தது.  

28 மே 2008 அன்று, முடியாட்சி அதிகாரப்பூர்வமாக ஒழிக்கப்பட்டது. அதற்கு பதிலாக மதச்சார்பற்ற கூட்டாட்சி குடியரசானது.
# அனைவருக்குமான போட்டி


விளையாட்டுப் போட்டிகளில், **ஓப்பன்** என்பது அனைவருக்குமான விளையாட்டுப் போட்டிகளைக் குறிக்கும். இது அனைத்து நாடுகளின் போட்டியாளர்களும், அவர்களின் தொழில்முறை சார்ந்தோ அல்லது சாராமலோ பங்கேற்கக்கூடிய ஒரு விளையாட்டு நிகழ்வு அல்லது போட்டியாகும்.  

வரிப்பந்தாட்டம், குழிப்பந்தாட்டம், இறகுப்பந்தாட்டம் உள்ளிட்ட சில விளையாட்டுகளில் இவ்வகைப் போட்டிகள் நடத்தப் படுகின்றன.
# ரோமா அஸ்ரானி



**ரோமா அஸ்ரானி** ( *Roma Asrani*) இந்திய நடிகையாக இருந்து வடிவழகியாக மாறியவராவார். இவர் முக்கியமாக மலையாள மொழித் திரைப்படங்களில் தோன்றுகிறார்.  

## வாழ்க்கை
ரோமா அஸ்ரானி தமிழ்நாட்டின் திருச்சிராப்பள்ளியில் சிந்தி பெற்றோருக்கு பிறந்தார்.  

இயக்குநர் ஜோஷி இயக்கத்தில் மலையாளத்தில் வெளியான *ஜூலை 4* (2007) இவரது இரண்டாவது படமாகும்ம். பிருத்விராஜுடன் இவர் நடித்த *சாக்லேட்* (2007) திரைப்படமும் வெற்றி பெற்றது.  

இசை காணொளிகளிலும் நடித்துள்ளார்.
# கிராத் பட்டால்


**கிராத் பட்டால்** ( *Kirat Bhattal*, பிறப்பு:26 சனவரி 1985) தொழில் ரீதியாக **கிராத்** அல்லது **கீரத்** என்று அழைக்கப்படும் இவர் ஒரு இந்திய நடிகையாவார். ஆரம்பத்தில் வடிவழகியாக அறிமுகமானார். பின்னர் தமிழ்த் திரையுலகில் நடிக்க ஆரம்பித்தார்.  

## சொந்த வாழ்க்கை
சண்டிகரை சேர்ந்த சீக்கிய குடும்பத்தில் பிறந்தார். லைபீரியாவிலுள்ள மொன்றோவியாவில் வளர்ந்தார். சனாவரில் உள்ள இலாரன்ஸ் பள்ளியில் தனது கல்வியை முடித்தார்.  

## தொழில்
நடிகர் தனுஷுடன் "தேசிய நெடுஞ்சாலை 47" என்ற படத்தில் நடிக்க ஒப்பந்தம் செய்யப்பட்டார். ஆனால் அந்தத் திட்டம் தாமதமாகி பின்னர் ரத்து செய்யப்பட்டது. பின்னர் பிரஜ்வல் தேவராஜுக்கு இணையாக *கெளயா* என்ற கன்னட மொழித் திரைப்படத்தில் பட்டால் ஒப்பந்தம் செய்யப்பட்டார். ஜெனிலியா மற்றும் ஜெயம் ரவி நடித்த பொமரில்லு என்ற தெலுங்கு படத்தின் மறு ஆக்கமான சந்தோஷ் சுப்பிரமணியம் படத்தில் ஒரு சிறப்புத் தோற்றத்தில் நடித்தார். நடிகை பார்பரா மோரி, தொலைக்காட்சி தொகுப்பாளர் அர்ச்சனா விஜயா, விளம்பர நடிகை *டியாண்ட்ரா சோரஸ்* மற்றும் யானா குப்தா ஆகியோருடன் *லைஃப் மே ஏக் பார்-வென் ஏஞ்சல்ஸ் டேர்* என்ற பயண நிகழ்ச்சியையும் தொகுத்து வழங்குகிறார். பாக்சு லைப்பு இந்தியா தொலைக்காட்சியில் ஒளிபரப்பான *ஸ்டைல் அண்ட் தி சிட்டி*யின் இரண்டு நிகழ்ச்சிகளையும் தொகுத்து வழங்கினார். தற்போது நேஷனல் ஜியாகிரபிக்கில் *நாட் ஜியோ கவர்சாட்: ஹெரிடேஜ் சிட்டி* என்ற நிகழ்ச்சியை தொகுத்து வழங்குகிறார்.
# பூஜா சித்கோபேகர்


**பூஜா சிட்கோபேகர்** ( *Pooja Chitgopekar* ; பிறப்பு 1985) நவம்பர் 11 அன்று நடந்த சர்வதேச *மிஸ் எர்த்* 2007 அழகுப் போட்டியில் இந்தியாவைப் பிரதிநிதித்துவப்படுத்தினார். பின்னர் 2007 இல் *மிஸ் எர்த் ஏர்* பட்டத்தை வென்றார்.  

மும்பையில் *பெமினா இந்தியா*வால் ஆண்டுதோறும் வழங்கப்படும் மூன்று பட்டங்களில் ஒன்றான *மிஸ் இந்தியா எர்த்* பட்டத்தை வென்றார்; மற்ற இரண்டு பட்டங்களும் பூஜா குப்தா, *மிஸ் இந்தியா யுனிவர்ஸ்* மற்றும் சாரா-ஜேன் டயஸ் *மிஸ் இந்தியா வேர்ல்டு*க்கு சென்றன. *மிஸ் எர்த் 2006* இல் முதல் இரண்டாம் இடத்தைப் பிடித்த அம்ருதா பட்கி அவர்களால் முடிசூட்டப்பட்டார். அம்ருதாவைப் போலவே, மிஸ் எர்த் போட்டியில் முதல் இரண்டாம் இடத்தைப் பிடித்தார்.  

## சொந்த வாழ்க்கை
பூஜா 2011 இல் ஆக்லாந்து பல்கலைக்கழகத்தில்மருத்துவம் மற்றும் அறுவை சிகிச்சையில் இளங்கலைப் பட்டம் பெற்றார்  

ஜனவரி 7, 2011 அன்று சிகாகோவைச் சேர்ந்த ஏவிஜி அட்வான்ஸ்டு டெக்னாலஜி நிறுவனத்தின் துணைத் தலைவரான விக்ரம் குமாரை மணந்தார். இவர்களது திருமணம் நியூசிலாந்தின் ஆக்லாந்தில் நடந்தது. பூஜா தற்போது சிகாகோவில் மருத்துவரக பணி புரிகிறார்.
# அம்ருதா பட்கி


**அம்ருதா பட்கி** (*Amruta Patki* ; 16 ஆகஸ்ட் 1985) ஒரு இந்திய வடிவழகியும், முன்னாள் அழகு ராணியும் ஆவார். *பெமினா மிஸ் இந்தியா* 2006 பட்டத்தை வென்றார். பின்னர் *பெமினா மிஸ் இந்தியா எர்த்* பட்டத்தையும் பெற்றார். *மிஸ் எர்த்* 2006 போட்டியில் இந்தியாவைப் பிரதிநிதித்துவப்படுத்தினார். அதில் 2006 ஆம் ஆண்டு *மிஸ் எர்த் ஏர்* பட்டத்தை பெற்று முதல் இரண்டாம் இடத்தைப் பிடித்தார்.  

தற்போது,  ஒரு வடிவழகியாகவும், நடிகையாகவும், தொலைக்காட்சி நிகழ்ச்சித் தொகுப்பாளரகவும், சீர்ப்படுத்தும் நிபுணராக பணியாற்றுகிறார். 2010 ஆம் ஆண்டு வெளியான பாலிவுட் திரைப்படமான *ஹைட் & சீக்* திரைப்படத்தில் அறிமுகமானார். சத்ய சாவித்திரி சத்யவான் ( 2012 ) என்ற மராத்தி திரைப்படத்தில் கதாநாயகியாக நடித்திருந்தார். *ரேடியோ மிர்ச்சி மியூசிக்* விருதுகள் 2012 இன் போது மராத்தி திரைப்படத்தின் விளம்பரப் பாடலான *மதலசா* என்ற பாடலுக்கான அறிமுக பாடகியாகவும் இவர் பரிந்துரைக்கப்பட்டார்.  
## சொந்த வாழ்க்கை
உளவியலில் தனது பட்டப்படிப்பை முடித்தார். மேலும், ஒரு தொழில்முறை ஆலோசகராகவும் பணியாற்றுகிறார். அம்ருதா ஜனவரி 2017 இல் புனேவைச் சேர்ந்த பங்கு தரகர் ஜோதிந்திர கனேகர் என்பவரை மணந்து இப்போது சிங்கப்பூரில் வசிக்கிறார்.
# பூஜா குப்தா


**பூஜா குப்தா** ( *Puja Gupta* ) ஓர் இந்திய வடிவழகியும், நடிகையுமாவார். 2077இல் *மிஸ் இந்தியா யுனிவர்ஸ்* பட்டம் வென்றுள்ளார்.  

## வாழ்க்கை மற்றும் தொழில்
இந்தியாவின் புது தில்லியில் பிறந்தார். 2007 இல் *மிஸ் இந்தியா யுனிவர்ஸ்* பட்டத்தை வென்றபோது இவரது தொழில் வாழ்க்கையில் முன்னேற்றம் ஏற்பட்டது. 2007 ஆம் ஆண்டு மெக்சிக்கோவில் நடந்த *மிஸ் யுனிவர்ஸ்* போட்டியில் இந்தியாவைப் பிரதிநிதித்துவப்படுத்தினார். அதில் முதல் பத்து இடங்களைப் பிடித்தார். இதைத் தொடர்ந்து பல பொருட்களின் சந்தைப்படுத்தல் முகமாக ஆனார்.  

2011இல் வெளியான *பால்ட்டு* ( F.A.L.T.U ) என்ற இந்தி மொழித் திரைப்படத்தில் நடிகையாக அறிமுகமானார் 2013 இல், *கோ கோவா கான்* மற்றும் *ஷார்ட்கட் ரோமியோ* திரைப்படத்தில் தோன்றினார்.  

குப்தா விலங்குகள் உரிமை அமைப்பான பீட்டா வின் ஆதரவாளராகவும் இருக்கிறார்.  

## சொந்த வாழ்க்கை
பூஜா முதலீட்டு வங்கியாளர் வருண் தலுக்தர் என்பவரை மணந்தார்.
# ராஜ்சிறி பதி


**ராஜ்சிறி பதி**,(பிறப்பு 15 ஏப்ரல் 1956) இந்தியா<nowiki/>வின் தமிழ்நாட்டின் கோயம்புத்தூரைச் சேர்ந்த பெண் தொழிலதிபரும் வணிக நிர்வாகியுமாவர்.  கோயம்புத்தூரை தலைமையிடமாகக் கொண்ட ராஜ்சிறி குழும நிறுவனங்களின் தலைவர் மற்றும் நிர்வாக இயக்குநராகவும் இந்திய வடிவமைப்பு மன்றத்தின் நிறுவனராகவும் இருந்து வருகிறார். **ராஜ்சிறி குழுமம்** உணவு மற்றும் விவசாயம், ஆற்றல், பயணம், உடல்நலம், விருந்தோம்பல் மற்றும் கலை என பல்வேறு வணிக தளங்களில் இயங்கி வருகிறது. ராஜ்சிறி, கோயம்புத்தூரில் நிகழ்கால கலை இயக்கம் மற்றும் சமகால கலைகளுக்கான கோவை மையம் போன்றவைகள் மூலம் பல்வேறு கலை நிகழ்ச்சிகள் மற்றும் அமைப்புகளை நடத்தி வருகிறார்.  

## ஆரம்ப கால வாழ்க்கை
ராஜ்சிறி பதி, தெலுங்கர்களான பூ. சா. கோ குடும்பத்தைச் சேர்ந்த பிரபல தொழிலதிபர் ஜி. வரதராஜின் மகளாவார். லட்சுமி ஆலைகளின் தலைவரும் நிர்வாக இயக்குநருமான எஸ்.பதியை மணமுடித்துள்ளார்.  

## தொழில் வாழ்க்கை
ராஜ்சிறி சர்க்கரை மற்றும் இரசாயனங்கள் நிறுவனம் என்பது சர்க்கரை, வடித்திறக்கல், மின் உற்பத்தி மற்றும் உயிரித் தொழில்நுட்பம் போன்ற துறைகளில் ஒருங்கிணைந்த தயாரிப்பு நிறுவனமாகும். இநிறுவனம் அவரது தந்தை ஜி. வரதராஜ் அவர்களால் நிறுவப்பட்டு நடத்தப்பட்டுள்ளது.  ராஜ்சிறி நிறுவன தயாரிப்புகளில் வெள்ளை சர்க்கரை, மதுபானம் , கரிம உரம், உயிர் பொருட்கள் மற்றும் ஆற்றல் ஆகியவை அடங்கும்.  

## விருதுகள் மற்றும் அங்கீகாரம்

- நாளைய உலகத் தலைவர்கள் விருது (1996), உலகப் பொருளாதார மன்றம்
- ஐசனோவர் பரிவர்த்தனை கூட்டுறவு விருது (2000)
- பத்மஸ்ரீ (2013), இந்திய அரசினால் வழங்கப்படும் உயரிய குடிமக்கள் விருது.
# 1445



**1445** (**MCDXLV**) பழைய யூலியன் நாட்காட்டியில் வெள்ளிக்கிழமையில் தொடங்கிய ஒரு சாதாரண ஆண்டாகும்.  

## நிகழ்வுகள்
<onlyinclude>  
- அக்டோபர் 10 &ndash; மோக்ரா போர்: எசுக்காந்தர்பேகின் கீழ் அல்பேனியப் படையினர் உதுமானியப் படைகளை தோற்கடித்தனர், திருத்தந்தை நான்காம் யூசின் போரைப் பற்றிக் கேள்விப்பட்ட பிறகு, கிறித்தவ மண்டலத்திற்கு ஒரு புதிய பாதுகாவலர் கிடைத்துள்ளார் என்று புகழ்ந்தார்.
- போர்த்துக்கீசர் தஆப்பிரிக்காவில் தமது முதலாவது வணிக மையத்தை (*பெய்ட்டோரியா*) மூரித்தானியாவில் ஆர்கென் தீவில் நிறுவினர்.
- போர்த்துக்கீச நாடுகாண் பயணி தினிசு டயசு மேற்காப்பிரிக்கக் கரையோரத்தில் செனிகலில் காப்-வெர் மூவலந்தீவைக் கண்டுபிடித்தார்.
- கோமித் போர்: எத்தியோப்பியாவின் சாரா யாக்கோப் பேரரசர் அதல் சுல்தான்தஆர்வி பாட்லேயைத் தோற்கடித்து அவரைக் கொன்றார்.
- இரண்டாம் விலாத் டிராகுல், பர்கண்டியில் இருந்து சிலுவைக் கடற்படையின் உதவியுடன், கியுர்கியூவைத் தாக்கி, அவர்கள் சரணடைந்த பிறகு உதுமானியப் படைகளைப் படுகொலை செய்தார்.
</onlyinclude>  

## பிறப்புகள்
- ஏழாம் விஜயபாகு, கோட்டை மன்னன் (இ. 1521)
- அல்-சுயூத்தி, எகிப்திய இசுலாமிய அறிஞர் (இ. 1505)

## இறப்புகள்
# Module:CIA World Factbook

local p = {}  
local getArgs = require('Module:Arguments').getArgs  

-- prefix of all World Factbook pages  
local factbookPrefix = 'https://www.cia.gov/the-world-factbook/'  

-- Format of archive link. Both %d represent the year of the archive  
local archiveFormat = '&nbsp;(Archived %d edition)'  

-- Function to turn a string into a URL fragment appropriate for CIA website  
local function parseFragment(s)  
if not s then  
return ''  
end  
s = mw.ustring.lower(s)  
s = mw.ustring.gsub(s,' ','-')  
s = mw.ustring.gsub(s,',','')  
return s  
end  

-- Function to fill in factbook link:  
-- Arguments:  
-- args.country: topic of page (optional)  
-- args.section: section of page (optional)  
-- Returns:  
-- link to World Factbook page about country, with section anchor  
function p._country(args)  
if not args.country then  
return factbookPrefix  
end  
local result = factbookPrefix..'countries/'..parseFragment(args.country)  
if args.section then  
return result..'/#'..parseFragment(args.section)  
end  
return result  
end  

-- Function to fill in archive link:  
-- Arguments:  
-- args.archive: if non-empty, return nil  
-- args.year: else if this is non-empty, use it for year  
-- args.date: else if this is non-empty, parse it for a year  
-- Returns:  
-- the link, above, filled in with the year, or nil  
function p._archive(args)  
if args.archive then  
return nil  
end  
local year = nil  
if args.year then  
year = tonumber(args.year)  
elseif args.date then  
i, j = mw.ustring.find(args.date,'20%d%d')  
if i and j then  
year = tonumber(mw.ustring.sub(args.date,i,j))  
end  
end  
if not year then  
return year  
end  
if year >= tonumber(os.date('%Y'))-1 then  
return false  
end  
return mw.ustring.format(archiveFormat, year, year)  
end  

function p.country  
local args = getArgs  
return p._country(args)  
end  

function p.archive  
local args = getArgs  
return p._archive(args) or ''  
end  

return p
# பாலபத்ரா



ஜைன மதத்தில், **பாலபத்ரா** அல்லது **பலதேவா** என்போர் சலகபுருஷர்கள் என்று அழைக்கப்படும் அறுபத்து-மூன்று புகழ்பெற்ற மனிதர்களில் ஒரு இணையர் ஆவர். இவர்கள் ஒவ்வொரு காலகட்டத்தின் ஒவ்வொரு அரை சுழற்சியிலும் இந்தப் புவியில் பிறந்து அருளுவதாகக் கூறப்படுகிறது. ஜைன அண்டவியல் படி, *சலகபுருஷர்கள்* இந்த பூமியில் ஒவ்வொரு *துகாம-சுகமா* *அரத்திலும்* பிறக்கிறார்கள். அவர்கள் இருபத்து நான்கு *தீர்த்தங்கரர்கள்*, பன்னிரண்டு *சக்கரவர்த்திகள்*, ஒன்பது *பாலபத்ரர்*, ஒன்பது *நாராயணர்* மற்றும் ஒன்பது *பிரதிநாராயணர்களைக்* கொண்டுள்ளனர். அவர்களின் வாழ்க்கைக் கதைகள் மிகவும் ஊக்கமளிப்பதாகக் கூறப்படுகிறது. ஜைன *புராணங்களின்படி*, *பாலபத்ரர்கள்* ஒரு சிறந்த ஜைன வாழ்க்கையை நடத்துகிறார்கள்.  

## ஒன்பது பாலபத்ரர்கள்
*திகம்பரர்களின்* கூற்றுப்படி தற்போதைய அரை சுழற்சியின் ஒன்பது *பாலபத்ரர்கள்* ( *அவசர்பினி* ) :  
| நந்திமித்ரா | நந்திசேனா | இராமர் |  |
| --- | --- | --- | --- |
| சுதர்சன | சுப்ரபா | விஜயா | } |
# தேரதாளா சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 2008 | சித்து சவதி | பாரதிய ஜனதா கட்சி |
| 2013 | உமாஸ்ரீ | இந்திய தேசிய காங்கிரஸ் |
| 2018 | சித்து சவதி | பாரதிய ஜனதா கட்சி |
| 2023 | } |  |
# முதோளா சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1957 | ஹீராலால் பந்துலால் ஷா | இந்திய தேசிய காங்கிரஸ் |  |
| 1962 | நிங்கப்ப கல்லப்ப நாயக் |  |  |
| 1967 | என். கே. பாண்டப்பா | சுதந்திராக் கட்சி |  |
| 1972 | இந்திய தேசிய காங்கிரஸ் |  |  |
| 1978 | ஹாதிமணி (எ) காலே ஜயவந்த் கலசப்பா | இந்திரா காங்கிரஸ் |  |
| 1983 | கட்டிமணி அசோக் கிருஷ்ணாஜி | இந்திய தேசிய காங்கிரஸ் |  |
| 1985 | ஜமகன்டி பீமப்பா கங்கப்பா | ஜனதா கட்சி |  |
| 1989 | திம்மாபூர் ராமப்பா பாலப்பா | இந்திய தேசிய காங்கிரஸ் |  |
| 1994 | காரஜோல கோவிந்த மகடப்பா | ஜனதா தளம் |  |
| 1999 | திம்மாபூர் ராமப்பா பாலப்பா | இந்திய தேசிய காங்கிரஸ் |  |
| 2004 | காரஜோல கோவிந்த மகடப்பா | பாரதிய ஜனதா கட்சி |  |
| 2008 |  |  |  |
| 2013 |  |  |  |
| 2018 |  |  |  |
| 2023 | திம்மாபூர் ராமப்பா பாலப்பா | இந்திய தேசிய காங்கிரஸ் | } |
# ரூபா ஹக்



**ரூபா ஆஷா ஹக்** ( *Rupa Asha Huq* ; பிறப்பு 2 ஏப்ரல் 1972) ஐக்கிய இராச்சியத்தின் தொழிலாளர் கட்சியின் நாடாளுமன்ற உறுப்பினரும், கட்டுரையாளரும், கல்வியாளரும் ஆவார். 2015 பொதுத் தேர்தலில் மத்திய ஈலிங் மற்றும் ஆக்டன் தொகுதியிலிருந்து தொழிலாளர் நாடாளுமன்ற உறுப்பினராகத் தேர்ந்தெடுக்கப்பட்டார். முன்பு கிங்ஸ்டன் பல்கலைக்கழகத்தில் சமூகவியலில் மூத்த விரிவுரையாளராக இருந்தார்.  

## ஆரம்ப கால வாழ்க்கை
ரூபா ஹக் இங்கிலாந்தின், இலண்டனிலுள்ள, ஹேமர்ஸ்மித், குயின் சார்லோட் மருத்துவமனையில் பிறந்தார். ஈலிங்கின், பிரன்சுவிக் சாலையில் வளர்ந்தார். இவரது தந்தை, முகம்மது ஹக் (அபேதுல் என்றும் அழைக்கப்படுகிறார்), மற்றும் தாயார், ரௌஷன் அரா ஹக் (துலாலி பிஸ்வாஸ் என்றும் அழைக்கப்படுகிறார்), 1962 இல் கிழக்கு பாகிஸ்தானிலிருந்து (1971 வங்காளதேசம் ) பிரிட்டனுக்கு குடிபெயர்ந்தனர். ரூபாவின் தந்தை இலண்டனில் உள்ள சோஹோவில் ஒரு இந்திய உணவகத்தை நடத்தி வந்தார். 1990களின் முற்பகுதியில் ஏற்பட்ட மந்தநிலைக்குப் பிறகு, உணவகத்தை மூடிவிட்டு ஓய்வு பெற்றார்.  

ரூபா ஈலிங்கில் உள்ள மான்ட்பெலியர் தொடக்கப் பள்ளியில் பயின்றார். 1980 ஆம் ஆண்டில், தனது எட்டு வயதில், ஹக் பிபிசி பள்ளிகள் நிகழ்ச்சியான *லுக் அண்ட் ரீட்* நிகழ்ச்சியில் இடம்பெற்றார். தனது இடைநிலைக் கல்வியை சுயாதீன பெண்கள் பள்ளி நாட்டிங் ஹில் மற்றும் ஈலிங் உயர்நிலைப் பள்ளியில் பயின்றார்.  

## ஆசிரியர் தொழில்
1998 இல், மான்செஸ்டருக்கு குடிபெயர்ந்தார். 1998 முதல் 2004 வரை, மான்செஸ்டர் பல்கலைக்கழகத்தில் விரிவுரையாளராக இருந்தார். அந்த நேரத்தில் இவர் லெவர்ஹுல்ம் அறக்கட்டளையை நடத்தினார்.  

செப்டம்பர் 2004 முதல் 2015 வரை, கிங்ஸ்டன் பல்கலைக்கழகத்தில் கலை மற்றும் சமூக அறிவியல் பீடத்தில் சமூகவியல் மற்றும் குற்றவியல் துறையில் மூத்த விரிவுரையாளராக இருந்தார்.  

## தனிப்பட்ட வாழ்க்கை
2003 இல் திருமணம் செய்து கொண்ட இவருக்கு ஒரு மகன் உள்ளார். மூத்த சகோதரி ஒரு கட்டிடக் கலைஞராகவும், தங்கை முன்னாள் *ப்ளூ பீட்டர்* தொகுப்பாளராகவும் உள்ளனர். இவரது மைத்துனர் சார்லி ப்ரூக்கர் நையாண்டி மற்றும் திரைக்கதை எழுத்தாளர் ஆவார்.
# ஜெஸ்ஸி பால்


**ஜெஸ்ஸி பால்** ( *Jessie Paul*) ஒரு சந்தைப்படுத்தல் நிபுணரும், நிறுவனரும், சந்தைப்படுத்தல் ஆலோசனை நிறுவனத்தின் முதன்மை செயல் அலுவலரும், ஒரு பொதுப் பேச்சாளரும், மற்றும் ஒரு எழுத்தாளரும் ஆவார். முன்பு விப்ரோ தகவல் தொழில்நுட்ப நிறுவனத்தில் தலைமை சந்தைப்படுத்தல் அதிகாரியாகவும் இன்ஃபோசிஸ் நிறுவனத்தில் உலகளாவிய விளம்பர மேலாளராகவும் இருந்தார்.  

பால், பல நிறுவனங்களின் இயக்குநர்கள் குழுமத்தில் ஒரு சுயாதீன இயக்குநராக உள்ளார்  

## கல்வி மற்றும் தனிப்பட்ட வாழ்க்கை
புது தில்லியில் உள்ள ஒரு பள்ளியில் தனது கல்வியைத் தொடங்கினார். ஆஸ்திரேலியாவின் சிட்னியில் 2 முதல் 5 ஆம் வகுப்பு வரை படித்தார். மேலும் தனது சொந்த கிராமமான தமிழ்நாட்டின் நாசரேத்தில் உள்ள அனைத்து பெண்கள் பள்ளியில் பள்ளிப்படிப்பை முடித்தார்.  

ஜெஸ்ஸி பால் கணினியியலில் இளங்கலைப் பட்டமும், திருச்சிராப்பள்ளி தேசிய தொழில்நுட்பக் கழகத்தில் பொறியியல் பட்டமும் பெற்றவர் மேலும், கொல்கத்தாவின் இந்திய மேலாண்மை கழகத்தில் சந்தைப்படுத்தலில் முதுகலை வணிக மேலாண்மை பட்டம் பெற்றவர்.  

இவருக்கு திருமணமாகி ஒரு மகள் உள்ளார். குடும்பம் இந்தியாவின் பெங்களூருவில் வசிக்கிறது.
# சுனாலினி மேனன்


**சுனாலினி என் மேனன்** ( *Sunalini N Menon* ) *"காப்பி கப்பிங்"* என்றும் அழைக்கப்படும் காப்பி ருசித் துறையில் செயல்படும் ஆசியாவின் முதல் தொழில்முறை பெண்ணாவார். இவர் "ஆசியாவின் முதல் பெண் காப்பி" என்று அழைக்கப்படுகிறார்.  

## தொழில்
சுனாலினி மேனன் 1971 இல் காபி துறையில் தனது வாழ்க்கையைத் தொடங்கினார். அவர் தனது ஆரம்ப நாட்களிலிருந்தே இந்தியாவின் சிறப்பு காபி புரட்சியின் ஒரு பகுதியாக இருந்தார். இந்திய காபி வாரியத்தில் உதவி கப்பராக பணியாற்றினார். 1996 ஆம் ஆண்டில், மேனன் காஃபிலேப் லிமிடெட் என்ற இந்திய காபி விவசாயிகளுக்கான ஆலோசனை சேவையை நிறுவினார்.  

1995 வரை, இந்தியக் காப்பி வாரியத்தின் தரக் கட்டுப்பாட்டு இயக்குநராக இருந்தார். இதைத் தொடர்ந்து, தனது சொந்த நிறுவனமான Coffeelab ஐ இந்தியாவில் பெங்களூரில் நிறுவினார். 2005 ஆம் ஆண்டில், அமெரிக்காவின் சியாட்டிலில் உள்ள சர்வதேச மகளிர் காப்பி கூட்டணியில் வாழ்நாள் சாதனையாளர் விருதைப் பெற்றார்.  

அவர் இந்திய ஜனாதிபதியிடமிருந்து முதல் பெண்மணி சாதனையாளர் விருதையும், அமெரிக்காவின் ஸ்பெஷாலிட்டி காபி அசோசியேஷன் வழங்கும் ஆல்ஃபிரட் பீட் பேஷன்ட் கோப்பை விருதையும் பெற்றுள்ளார்.
# சஞ்சனா சாரதி



**சஞ்சனா சாரதி** ( Sanjana Sarathy ) ஒரு இந்திய நடிகையும், வடிவழகியும் ஆவார். முக்கியமாக தமிழ் திரையுலகில் பணிபுரிகிறார். 2012 ஆம் ஆண்டு வெளியான தமிழ் திரைப்படமான துப்பாக்கியில் நடிகர் விஜயின் சகோதரியாக சிறிய பாத்திரத்திற்காக இவர் மிகவும் பிரபலமானவர். சின்தால், அமேசான் ஃபயர்ஸ்டிக், 7அப், பிஸ்ஸா ஹட், ஏவிடி டீ, 7யுபி மெட்ராஸ் கிக் மற்றும் ஏஸ்2த்ரீ போன்ற பல பொருட்களுக்கும் இவர் தோன்றியுள்ளார்.  

## ஆரம்ப வாழ்க்கை மற்றும் கல்வி
சஞ்சனா விஜய் சாரதி மற்றும் ராஜி ஆகியோர்க்கு 25 ஜூலை 1993 இல் பிறந்தார். சென்னை செயின்ட் மைக்கேல் அகாதமியில் பள்ளிப்படிப்பை முடித்தார். பின்னர், இளம் அறிவியல் பட்டம் பெற்றார். சென்னை, எம். ஓ. பி. வைணவ மகளிர் கல்லூரியில் ஊடக மின்னணுத் துறையில் முதுகலைப் பட்டம் பெற்றார். சென்னை அண்ணா பல்கலைக்கழகத்தில் ஊடக மின்னணு படிப்பை முடித்துவிட்டு, ஆங்காங்கில் செய்தி ஊடக நிறுவனத்தில் பணியாற்றத் தொடங்கினார்.  

## தொழில்
சஞ்சனா பாலாஜி சக்திவேல் இயக்கிய வழக்கு எண் 18/9 படத்தின் மூலம் நடிகையாக அறிமுகமானாலும், விஜய் நடித்த துப்பாகியில் அவரது தங்கையாக நடித்ததன் மூலம் பிரபலமானார். இவர் இசைக் காணொளி, 7அப் மெட்ராஸ் கிக் சீசன் 2 - *ஆவிழையில்* தோன்றுகிறார். 2019 ஜீ5 வலைத் தொடரான *ஃபிங்கர்டிப்*பில் தனது நடிப்பிற்காக பாராட்டப்பட்டார்.  

சஞ்சனா தற்போது "நினைவோ ஒரு பறவை" படத்தில் கதாநாயகியாக பணிபுரிகிறார். இதில் *ஜம்ப் கட்ஸ்* - ஹரி பாஸ்கர் முக்கிய வேடத்தில் நடித்துள்ளார்.  

சஞ்சனா *சாட்டர்பாக்ஸ்* என்ற தனது சொந்த ஒப்பனை நிறுவனத்தை நடத்தி வருகிறார். யுவன் சங்கர் ராஜாவின் 2019 அமெரிக்க சுற்றுப்பயணத்தின்போது இவர் அவருடன் பயணம் செய்தார்.
# நடாசா பூனவல்லா


## ஆரம்ப வாழ்க்கை மற்றும் கல்வி
நவம்பர் 26, 1981 இல் பிரமேஷ் அரோரா மற்றும் அவரது மனைவி மின்னி அரோரா ஆகியோருக்கு மகளாகப் பிறந்த நடாசாவிற்கு அமித் என்ற மூத்த சகோதரனும் இருக்கிறார். இந்தியாவின் புனேவில் வளர்ந்த இவர், தனது பள்ளிப் படிப்பை புனேவில் உள்ள செயின்ட் மேரிஸ் பள்ளியில் பயின்றுள்ளார். அதைத் தொடர்ந்து சாவித்ரிபாய் புலே புனே பல்கலைக்கழகத்தில் இளங்கலைப் பட்டமும் பெற்றுள்ளார். 2004 ஆம் ஆண்டில், இலண்டன் பொருளியல் கல்லூரியில் முதுகலைப் பட்டமும் பெற்றுள்ளார்.  

## தனிப்பட்ட வாழ்க்கை
நடாஷா 2006 ஆம் ஆண்டில், ஆதார் பூனாவல்லாவை மணமுடித்துள்ளார். கோவாவில் விஜய் மல்லையா நடத்திய புத்தாண்டு விருந்தில் அவரது கணவரை முதன்முதலாக சந்தித்தது குறிப்பிடத்தக்கது. அவர்களுக்கு சைரஸ் மற்றும் டேரியஸ் என்ற இரண்டு மகன்கள் உள்ளனர்.
# இராதிகா மேனன்

**இராதிகா மேனன்** (*Radhika Menon*) என்பவர் இந்திய வெளியீட்டாளர் ஆவார். இவர் 1996-ல் தனது பதிப்பகமான துலிகாப் புத்தகங்கள் என்ற நிறுவனத்தை நிறுவினார்.  

## ஆரம்ப நாட்கள்
சிறுவயதில் எனிட் பிளைடன், சார்லசு ஆமில்டன் மற்றும் டபுள்யூ. ஈ. ஜோன்சு போன்ற எழுத்தாளர்களைப் படிக்க விரும்புவதாக மேனன் குறிப்பிட்டார்.  

## தொழில்
1978ஆம் ஆண்டில், குழந்தைகள் கல்வியில் ஆர்வத்துடன் மேனன், ஜே. கிருஷ்ணமூர்த்தி பள்ளியில் பணியாற்றினார்.  

மேனனும் அவரது மைத்துனி இந்து சந்திரசேகரும் சொந்த புத்தகங்களை வெளியிடுவதற்கு "போதுமான பணம் சம்பாதிக்க" துலிகா என்ற பத்திரிகை சேவையைச் தொடங்கி நடத்தினர். இதைத் தொடர்ந்து, சந்திரசேகர் 1995-ல் புது தில்லியில் துலிகா புத்தக நிறுவனத்தினை நிறுவினார். மேலும் மேனன் சென்னையில் துலிகா நிறுவனத்தை நிறுவினார்.  

## துலிகா புத்தகங்கள்
துலிகாவின் குழந்தைகளுக்கான புத்தகங்கள் 1996-ல் இந்திய வெளியீட்டில் ஒரு குறிப்பிடத்தக்கத் தாக்கத்தினை ஏற்படுத்தியது. ஆங்கிலம், இந்தி, தமிழ், மலையாளம், கன்னடம், தெலுங்கு, மராத்தி, குஜராத்தி மற்றும் பெங்காலி போன்ற மொழிகளில் குழந்தைகள் இலக்கியங்களை இப்பதிப்பகம் வெளியிடுகிறது.
# ஆர்த்தி வெங்கடேஷ்


**ஆர்த்தி வெங்கடேஷ்** ( *Arthi Venkatesh* ) ஒரு இந்திய வடிவழகியும் சென்னையைச் சேர்ந்த சமூகவாதியுமாவார். 2000 களின் பிற்பகுதியில் விளம்பரங்களில் தோன்றிய பிறகு, பிஜாய் நம்பியாரின் இருமொழித் திரைப்படமான *சோலோ* (2017) மூலம் திரையுலகில் அறிமுகமானார்.  

## தொழில்
ஆர்த்தி வெங்கடேஷ், சென்னையில் தெலுங்கு பேசும் குடும்பத்தில் பிறந்தவர். சென்னை இலயோலாக் கல்லூரியில் காட்சித் தொடர்பியல் துறையில் பட்டம் பெற்ற பின்னர் பெங்களூரில் உட்புற வடிவமைப்பில் படிப்பைத் தொடர்ந்தார். பெங்களூரில் இருந்த காலத்தில், அழகுக் கலை ஒப்பனையாளர் பிரசாத் பிடாபாவுடன் பழகினார். அவர் மிஸ் இந்தியா போட்டியில் பங்கேற்க வேண்டும் என்று பரிந்துரைத்தார். அதைத் தொடர்ந்து ஆர்த்தி அதில் ஈடுபட்டார்.  

அழகுக் கலைத் துறையில் தனது வாழ்க்கையைத் தொடர சிலகாலம் நியூயார்க்கிற்குச் சென்றார். சர்வதேச அழகுக் கலைத்துறையில் இவரது முதல் அறிமுகம் நியூயார்க் ஃபேஷன் வீக்கின் போது நடந்தது. சென்னையில் ஒரு சமூகவாதியாக கருதப்படுகிறார். 2017 ஆம் ஆண்டு வரை, ஆர்த்தி சுமார் 250 ஓடுபாதை நிகழ்ச்சிகளையும் 350 க்கும் மேற்பட்ட புகைப்பட நிகழ்ச்சிகளையும் நடத்தியிருக்கிறார்.  

மணிரத்னம் மற்றும் யாஷ் ராஜ் ஃபிலிம்ஸின் ஷானூ சர்மாவின் போன்றவர்களிடமிருந்து நடிப்பு வாய்ப்புகளைப் பெற்ற போதிலும், ஆர்த்தி தனது தொழில் வாழ்க்கையின் ஆரம்பத்தில் திரைப்படத் துறையில் நுழைய தயங்கினார். 2016 ஆம் ஆண்டில், இயக்குநர் பிஜாய் நம்பியாரின் அழைப்பை ஏற்றுக்கொண்ட ஆர்த்தி, படத்தில் பணியாற்றுவதற்காக நடிப்புப் பயிற்சி எடுத்தார். படம் கிடப்பில் போடப்பட்டாலும், பின்னர் அவர் தமிழ்-மலையாளம் இருமொழித் திரைப்படமான *சோலோ*வில் (2017) துல்கர் சல்மானுக்கு இணையாக நடிக்க வாய்ப்பளித்தார். கொச்சியில் ஒரு வாரம் படப்பிடிப்பு நடந்தது. 2018 இல், சதீஷ் கிருஷ்ணனுடன் "காதலிக்க நேரமில்லை" என்ற உண்மைத் தொலைக்காட்சி நிகழ்ச்சியில் நடுவராக தோன்றினார்.  

## சொந்த வாழ்க்கை
இந்தியத் துடுப்பாட்டக்காரர் அனிருத்தா சிரிகாந்த்தைத் திருமணம் செய்து கொண்டார்.
# அக்காரக்கனி நச்சுமனார்

**அக்காரக்கனி நச்சுமனார்** (*Akkārakkani Nacchumanār* ) என்பவர் சங்க காலப் புலவர் ஆவார், இவர் திருவள்ளுவமாலையின் 46 ஆம் பாடலை இயற்றியதாகக் கூறப்பட்டுள்ளது.  

## வாழ்கைக் குறிப்பு
அக்கரக்கனி நச்சுமனார் சங்கம் மருவிய காலத்தைச் சேர்ந்த ஒரு புலவர் ஆவார் (கிமு 1 ஆம் நூற்றாண்டு மற்றும் கிபி 2 ஆம் நூற்றாண்டுக்கு இடையில்). *அக்கரக்கனி* என்ற சொல் வைணவக் கடவுளான திருமாலைக் குறிக்கிறது. எனவே, அவர் வைணவத்தைப் பின்பற்றியவர் என்று நம்பப்படுகிறது.  

## வள்ளுவர், குறள் பற்றிய பார்வை
திருவள்ளுவமாலையில் அக்கரக்கனி நச்சுமனார் 46 ஆம் செய்யுள் எழுதினார். அவர் வள்ளுவரையும், திருக்குறளையும் பற்றி இவ்வாறு கூறுகிறார்:  

::*கலைநிரம்பிக் காண்டற்கு இனிதாகிக் கண்ணின்*  
::*நிலைநிரம்பும் நீர்மைய தேனும் – தொலைவுஇலா*  
::*வான்ஊர் மதியம் தனக்குண்டோ வள்ளுவர்முப்*  
::*பால்நூல் நயத்தின் பயன்*  

## மேலும் பார்க்கவும்

- சங்க இலக்கியம்
- சங்ககாலப் புலவர்கள்
- திருவள்ளுவமாலை
# மேதா ரகுநாத்



**மேதா ரகுநாத்** ( *Medha Raghunath* ) இந்தியாவைச் சேர்ந்த முன்னாள் வடிவழகியும், தொலைக்காட்சி நிகழ்ச்சித் தொகுப்பாளரும், சென்னையைச் சேர்ந்த சமூகவாதியுமாவார். இவர் அழகுப் போட்டிகளில் போட்டியிடுவதற்கு முன்பு தமிழ் தொலைக்காட்சி நிகழ்ச்சிகளைத் தொகுத்து வழங்குவதன் மூலம் தனது வாழ்க்கையைத் தொடங்கினார். மேலும் ஒரு வடிவழகியாகவும் பணியாற்றினார்.  

## தொழில்
மேதா சன் தொலைக்காட்சியின் நடன நிகழ்ச்சியான *தில்லானா தில்லானா* மூலம் தொலைக்காட்சி நிகழ்ச்சித் தொகுப்பாளராகப் பொழுதுபோக்குத் துறையில் தனது வாழ்க்கையைத் தொடங்கினார். மேலும் இலங்கை தொலைக்காட்சி நிறுவனமான சக்தி தொலைக்காட்சியில் ஒளிபரப்பப்பட்ட *இளையகனம்* என்ற நிகழ்ச்சியையும் தொகுத்து வழங்கினார். இது , மணிரத்னத்தின் அலைபாயுதே (2000) காதல் திரைப்படத்தில் நடிக்க வழிவகுத்தது. அதில் ஒரு மென்பொருள் பொறியாளராகவும், மாதவனின் தோழியாகவும் நடித்திருந்தார். 2000 ஆம் ஆண்டில், மேதா மிஸ் சென்னை அழகிப் போட்டியில் பங்கேற்று இரண்டாமிடம் பெற்றார். பூஜா நாயர் வெற்றியாளராக இருந்தார்.  

20 வயதான மேதா, மிஸ் இந்தியா 2002 போட்டியில் பங்கேற்று முதல் 13 இடங்களில் ஒருவராக வந்தார். மேலும் பிரிட்டிசு ஆவணப்படமான *பிட்ச்ஸ் & பியூட்டி குயின்ஸ்: தி மேக்கிங் ஆஃப் மிஸ் இந்தியா* (2002) இல் முதன்மை நேர்காணல் செய்தவர்களில் ஒருவராகக் குறிப்பிடப்பட்டார். தென் கொரியாவின் தேகுவில் நடைபெற்ற 2003 உலக அழகி பல்கலைக்கழகத்தில் இந்தியாவின் பிரதிநிதியாக மேதா பங்கேற்றார். மிஸ் நேபாளம் மற்றும் மாலத்தீவின் பிரதிநிதிகளுக்குப் பிறகு மேதா மூன்றாவது இடத்தில் போட்டியை முடித்தார். அதே நேரத்தில் மிஸ் ஹெல்த் பட்டத்தையும் வென்றார். இவரது மேடை நிகழ்ச்சிகளுக்காக, யோகா, பரதநாட்டியத்தின் நடன வடிவம் மற்றும் தற்காப்புக் கலை வடிவமான களரி ஆகியவற்றை நிகழ்த்தினார்.  

போட்டிகளில் தோன்றிய உடனேயே, மேதா இந்தியாவிலும் வெளிநாட்டிலும் அழகுக் கலை நிகழ்ச்சிகளில் பங்கேற்கத் தொடங்கினார். 2003 ஆம் ஆண்டு இலண்டனில் நடந்த ஒரு நிகழ்வின் ஏற்பாட்டாளர்களுக்கு எதிராக, தன்னைத் தாக்க முயன்றதாகக் குற்றம் சாட்டினார்.  

2000 களின் நடுப்பகுதியில், ஆர். கே. செல்வமணியின் புலன் விசாரணை 2 திரைப்படத்தில் பிரசாந்த்திற்கு இணையாக மேதா ஒரு முக்கியப் பாத்திரத்தில் நடிக்க ஒப்பந்தமானார். இருப்பினும், தயாரிப்பு தாமதம் காரணமாக, நடிகர்கள் மாற்றம் ஏற்பட்டது. மேலும் மேதா இறுதியில் இடம்பெறவில்லை. ஆனந்த விகடன் மற்றும் குமுதம் ஆகிய இரண்டு தமிழ் இதழ்களில் குறிப்பாக பிகினி படப்பிடிப்பில் இவர் அச்சு மாதிரியாகப் பணியைத் தொடர்ந்தார். பின்னர் அவர் தமிழ்த் தொலைக்காட்சியில் நிகழ்ச்சித் தொகுப்பாளராகப் பணிக்குத் திரும்பினார். குறிப்பாக 2000 களின் பிற்பகுதியில் கலைஞர் தொலைக்காட்சியில் தோன்றினார்.  

## சொந்த வாழ்க்கை
மகப்பேறு மருத்துவர் கமலா செல்வராஜின் மகனும் நடிகர் ஜெமினி கணேசனின் பேரனுமான மருத்துவர் தீபு ராஜ்கமல் செல்வராஜைத் திருமணம் செய்த பிறகு மேதா பொழுதுபோக்கு மற்றும் அழகுக்கலைத் துறையிலிருந்து விலகினார்.